**COFNODION Cyfarfod Cyffredin Cyngor Cymuned Llandybïe, a gynhaliwyd yn Swyddfeydd y Cyngor, Y Stryd Fawr, Llandybïe, ac arlein trwy gyfrwng Teams, ar ddydd Mercher, Mai 28ain, 2025 am 7.00 yh**

|  |  |
| --- | --- |
| **Presennol** |  |
| Cynghorwyr | Cyng D. W. Hopkins Cyng L. Wilkins Cyng J. Tandy  Cyng A. J. Evans Cyng R. Barnes Cyng P. H. Roberts  Cyng G. J. Davies Cyng E. W. Nicholas Cyng H. Davies  Cyng R. A. Davies Cyng L. Wilkins |
| **Yn mynychu arlein** | Cyng K. D. L. Davies Cyng A. W. Jones Cyng L. Jones |
| **Ymddiheuriadau**    **718.** | Cyng C. R. Thomas Cyng S. Roberts D. Thomas Cyng N. C. Davies Cyng E. J. Davies  **Derbyn ymddiheuriadau am absenoldeb** |

Derbyniwyd ymddiheuriad oddiwrth y pum Cynghorydd canlynol: C. R. Thomas, E. Davies, N. C. Davies, D. Thomas ac A. L. Thomas.

**719.**

**DATGANIADAU O FUDDIANT**.

Derbyniwyd un; roedd y Cyng R. Barnes wedi datgan buddiant yn eitem (g) o adroddiad y Clerc ynghylch Clwb Pêl-droed Ieuenctid Saron.

**718.**

**COFNODION**

Rhoddwyd ystyriaeth i Gofnodion y cyfarfodydd canlynol fel y’u dosbarthwyd hwy:

* Cofnodion Cyfarfod Cyffredin y Cyngor a gynhaliwyd ar Ebrill 30ain, 2025.

**Cynigiwyd** bod y cofnodion yn gywir gan y Cyng A. J. Evans, ac **eiliwyd** y cynnig gan y Cyng G. J. Davies.

* Cofnodion Cyfarfod y Pwyllgor Cynllunio a gynhaliwyd ar Ebrill 30ain, 2025.

**Cynigiwyd** bod y cofnodion yn gywir gan y Cyng D. W. Hopkins, ac **eiliwyd** y cynnig gan y Cyng E.W. Nicholas.

**Derbyn y Cofnodion:**

Gofynnodd y Cadeirydd am gynnig i dderbyn yr holl gofnodion, a **Chynigiwyd** hynny gan y Cyng S. Roberts ac **Eiliwyd** y cynnig gan y Cyng P. H. Roberts.

**719.**

**MATERION YN CODI O’R COFNODION**

Nid oedd unrhyw fater yn codi.

**720.**

**CYFRANOGIAD Y CYHOEDD**

Dim.

**721.**

**GOHEBIAETH**

**(i)** **Adroddiadau’r Heddlu ar Ebrill 1af, 2025**

|  |  |
| --- | --- |
| **Ardal Llandybïe** |  |
| Trais Troseddol a Rhywiol | 7 |
| Ymddygiad Gwrth-gymdeithasol | **2** |
| Y Drefn Gyhoeddus | **2** |
| Difrod Troseddol a Llosgi Bwriadol | **1** |

|  |  |  |  |
| --- | --- | --- | --- |
|  | **Penygroes, gan gynnwys y Blaenau a Chaerbryn** |  |  |
|  |
| Trais Troseddol a Rhywiol | |  | **7** |
| Difrod Troseddol a Llosgi Bwriadol | |  | **2** |
| Y Drefn Gyhoeddus | |  | **1** |
| Troseddau eraill | |  | **1** |

**Saron a Chapel Hendre**

Trais Troseddol a Rhywiol

13

Ymddygiad Gwrth-gymdeithasol

-

2

Troseddau Cerbyd

2

Dirfod Troseddol a Llosgi

Bwriadol

1

Er gwybodaeth i’r aelodau a’r cyhoedd, mae ffigyrau Trosedd Ardal Cymuned Llandybïe ar gael drwy ddefnyddio’r ddolen isod. Roedd y Clerc wedi argymell bod yr aelodau yn astudio map trosedd eu hardal, gan ei fod yn cynnig peth manylion ynghylch y ffigyrau trosedd drwy chwilio’r adran ‘yn fy ardal i’.

Llandybie | Police.uk ([www.police.uk](http://www.police.uk))

**722.**

**Adroddiad y Clerc 24/05/25**

**At: Gadeirydd ac Aelodau’r Cyngor.**

**(a) Parciau:**

**(i)** **Saron a Chapel Hendre Adran 106. Yn dal ar y restr i’w ddilyn i fyny gyda Chyngor Sir Caerfyrddin.**

Ni dderbyniwyd unrhyw ddiweddariad pellach ynghylch y ddau swm, sef £22,320.00 ar gyfer darpariaeth addysg at y dyfodol yn Saron, a £17,680.00 ar gyfer Parc Cwmgwili. Nid oedd unrhyw newyddion pellach i’w gofnodi.

1. **Llwybrau Troed.**

Mae’r Clerc a’r Swyddog Gweinyddol yn dal i bwyso ar dîm y Cyngor Sir ynghylch y llwybrau troed canlynol ac yn bwriadu cadw’r rhain yn Adroddiad y Clerc tan eu bod wedi’u datrys.

* **Penygroes 51/34 a 51/33;** mae’r Clerc yn dal i geisio mynnu diweddariad oddiwrth y Cyngor Sir. Mae 51/33 yn cynnwys cael y tirfeddianwr i dorri’r canghennau sy’n bargodi dros y llwybr. Mae’r Clerc wedi dweud bod gennym yr hawl i gyfarwyddo’n Contractwr Llwybrau Troed i dorri’r canghennau sy’n bargodi’n uniongyrchol dros y llwybr. **Bydd y Clerc yn gofyn i’n Contractwr Llwybrau Troed llwyddiannus dorri’r canghennau o ochr y llwybr troed.**
* **51/51;** Mae tîm cyfreithiol Cyngor Sir Caerfyrddin yn dal i ddelio â hyn oherwydd bod preswylydd wedi adeiladu seiliau garej ar draws yr hawl tramwy cyhoeddus, ac mae preswylydd arall wedi gosod offer chwarae drosto. Gweler y sylwadau isod:

**Diweddariad ynghylch llwybrau troed eraill:**

Mae’r Clerc wedi bod yn cydweithio gyda Chrwydwyr y Betws, sy’n wirfoddolwyr a benodwyd gan Dîm Hawliau Tramwy Cyngor Sir Caerfyrddin. Yn ystod y mis diwethaf bu ar sawl daith o gwmpas Bonllwyn, Glynhir, Pentregwenlais ac Heol Dyffryn, ac mae nawr wedi trefnu cyfarfod i drafod amserlen waith gyda’r Tîm Hawliau Tramwy Cyhoeddus.

1. **Prosiect Parc Banc Y Ddraenen:**

Roedd y Clerc wedi cynnig y diweddariad canlynol:

* Roedd y gwaith yn ardal y warchodfa natur wedi’i brisio gan yr ymgynghorwyr, ac yn aros am yr arian grant Adran 106. Roedd y gost tua £5,000, gyda chost blynyddol o £1,000 dros 25 mlynedd i’w osod yng ngofal Cyngor Sir Caerfyrddin, ac i’w ryddhau yn flynyddol i dalu am waith cynnal a chadw yn yr ardal i dorri’r glaswellt a thacluso.
* Mae’r Clerc yn aros am hysbysiad, wedi i’r caniatâd cynllunio ar safle cyfagos gael ei ddyfarnu, i weld pa bryd y bydd yr arian Adran 106 ar gael er mwyn dechrau’r prosiect. Yn sgil hyn, mae’n werth nodi efallai bydd goblygiadau o ran Parc Saron.

**Diweddariad:** Roedd y Cyng K. D. L. Davies wedi cynnig y wybodaeth efallai y bydd y penderfyniad i gymeradwyo caniatâd cynllunio ar safle datblygu lleol yn cael ei herio; roedd apêl yn mynd ei blaen, a dylid cadw hyn mewn golwg tra’n cynllunio’r prosiect rhag ofn bod yr apêl yn llwyddiannus, ac na fydd yr arian Adran 106 yn ymddangos wedi’r cyfan.

**(c) Cyrtiau Tenis Llandybïe:**

Bydd y gwaith o farcio’r cyrtiau yn cael ei wneud ar Fai 30ain i orffen y prosiect, ac roedd y Clerc wedi cwrdd â’r contractwyr ar y safle ar Fai 27ain i arolygu’r wyneb tarmac cyn bod yr haen o baent yn cael ei osod. Bydd modd defnyddio’r cyrtiau o Fehefin 6ed, 2025.

**Diweddariad:** Dywedodd y Clerc ei fod wedi cymeradwyo wyneb y cyrtiau cyn bod y paent yn cael ei osod ar Fai 30ain – os bydd y tywydd yn deg –, a bydd modd defnyddio’r cyrtiau ar Fehefin 6ed.

**(ch) System Wresogi yn y Pafiliwn Bowlio a Thenis:**

Cynhaliwyd cyfarfod Cronfa Fferm Wynt y Betws ar Fai 28ain, a bydd y Clerc yn diweddaru’r cynghorwyr yn y Cyfarfod Cyffredin, a gynhelir gyda’r hwyr ar Fai 28ain.

1. **Prosiect Baeddu gan Gŵn:**

Mae’r cameráu Teledu Cylch Cyfyng symudol, gydag adnabyddiaeth AI, wedi bod ar y safle ym Mharc Saron am bythefnos ac, ar hyn o bryd, maen nhw wedi’u lleoli ym mhen isaf Parc Penygroes. Bydd datganiad pellach i’r wasg yn cael ei gyhoeddi yn y papurau newydd yr wythnos hon.

Mae’r Swyddog Gweinyddol wedi ysgrifennu at yr holl Ysgolion Cynradd yn ein hardal i gynnig iddynt y cyfle i gystadlu yn y gystadleuaeth dylunio poster Taflu Sbwriel/ Baeddu gan Gŵn.

Mae’r Clerc mewn cyswllt cyson gyda’r Swyddog Gorfodi’r Amgylchedd a’n Swyddog Cymorth Cymunedol yr Heddlu, ac mae teithiau cerdded cyson yn cael eu cynnal er mwyn monitro cynnydd.

**Diweddariad:** Roedd y Cyng A. W. Jones wedi gofyn os oedd modd ychwanegu Bonllwyn a chyffordd Aberlash at y rhestr o fannau problemus, ac roedd wedi cynnig lletya’r camera Teledu Cylch Cyfyng symudol yn ei ward. Roedd y Clerc wedi cynnig ymweld â’r safle, a chytunwyd ar hyn.

1. **Clwb Pêl-droed Ieuenctid Saron:**

Roedd y Clerc wedi cwrdd â’r clwb ac maen nhw wedi gofyn am brydles newydd, mwy hirdymor fel eu bod yn gallu ymgeisio am grantiau oddiwrth Gymdeithas Pêl-droed Cymru; ar hyn o bryd mae’r clwb am wario tua £50,000 i ddiweddaru’r cyfleusterau, gan gynnwys draeniad. Byddai’r Clerc yn croesawu trafodaeth yn y Cyfarfod Cyffredin ar Fai 28th fel bod modd archwilio’r opsiwn hwn. Mae’r clwb yn rhagweld llofnodi prydles 7 mlynedd o hyd, i’w dalu’n flynyddol.

**Diweddariad:** Cytunwyd bod y Clerc yn archwilio’r opsiwn a’r goblygiadau o ddyfarnu ‘prydlesi’ tymor hir er mwyn caniatáu bod arian grant yn gallu gwella asedau’r cyngor, a chynnig gwell gwerth am arian i’r talwyr praesept.

Roedd y Cyng P. H. Roberts am iddo gael ei nodi bod unrhyw gytundeb yn cynnwys cymal yn datgan bod yr ardal yn agored i’r gymuned, a ddim yn cael ei gau y tu ôl i ffens. Eglurodd y Clerc bod Cae Chwarae Saron eisoes wedi’i ffensio, gyda mynediad drwy gât agored, er mwyn atal baeddu gan gŵn ar dir y cae chwarae.

**(e) Tendr Hawliau Tramwy Cyhoeddus:**

Cyhoeddwyd Tendrau Ffurfiol, a derbyniwyd atebion oddiwrth Gyngor Sir Caerfyrddin (£7,271.32) a Dynefor Tree Services (£3,745); adeg ysgrifennu’r adroddiad mae’r Clerc yn aros am drydydd dyfynbris, wedi iddo gysylltu â chyfanswm o 5 contractwr. Roedd un ohonynt wedi gwrthod cyflwyno dyfynbris.

**Diweddariad:** Ers iddo ysgrifennu’r adroddiad roedd y Clerc wedi cofnodi bod trydydd dyfynbris wedi’i dderbyn, cyfanswm o £5,710, a gofynnodd bod y gwaith yn cael ei ddyfarnu i Dynevor Tree Services, a bod y Cadeirydd yn cwrdd â’r Clerc er mwyn iddo lofnodi’r gwaith papur.

**Penderfynwyd** derbyn cais y Clerc, a dyfarnu’r contract 3-blynedd i Dynevor Tree Services.

**(f) Teledu Cylch Cyfyng Saron:**

Mae dau gontractwr wedi cyflwyno dyfynbris, a disgwylir trydydd yn ystod yr wythnos sy’n cychwyn ar Fai 26ain; roedd y Clerc wedi cwrdd â’r contractwyr ar y safle.

**(ff) Taenlen Baeddu gan Gŵn a phlannu coed:**

Bydd y Clerc yn dosbarthu taenlen i’w thrafod yn y cyfarfod, gyda’r bwriad o roi cyfle i’r cynghorwyr ei ddiweddaru ynghylch Mannau Problemus Baeddu gan Gŵn, a chyfleoedd Plannu Coed.

**(g) Cais am goeden, neu blac ar Sgwâr Llandybïe:**

Roedd teulu’r diweddar Chris Davies wedi gofyn os oedd modd gosod plac bychan ar y sgwâr, neu blannu coeden fechan er cof iddo; roedd y Clerc wedi gwahodd trafodaeth ynghylch hyn yn y cyfarfod.

**Diweddariad:** Fel mewn achosion blaenorol pan y byddai ceisiadau i osod meinciau newydd yn lle’r hen rhai, neu cais i osod plac ar eiddo’r cyngor yn cael eu gwrthod, cytunwyd bod y cais hwn yn cael ei wrthod yn gwrtais, rhag ofn y byddai’n gosod cynsail, ac yn arwain at geisiadau eraill i ddefnyddio asedau’r cyngor.

Dai Nicholas – Clerc

Mai 24ain 2025

**723.**

**Diweddariad ynghylch Gilfach Iago.**

Roedd y Clerc wedi cadarnhau ei fod wedi derbyn diweddariad yn dweud bod y Cyngor Sir yn dal i aros am ddyddiad mynychu’r llys

**724.**

**Monitro’r Gyllideb a Materion Ariannol.**

**(i) Monitro’r gyllideb yn fisol.**

Adroddiad ariannol ar Fai 24ain, 2025.

**INCWM**

|  |  |  |  |
| --- | --- | --- | --- |
| **PENNAWD** | **CYLLIDEB** | **INCWM GWIRIONEDDOL** | **GWAHANIAETH** |
| Praesept | 193860.00 | 64620.00 | **-129240.00** |
| Ffurflen TAW (Ad-daliad | 24000.00 | 0.00 | **-24000.00** |
| Gweinyddu | 3000.00 | 3000.00 | **0.00** |
| LLog Banc | 4300.00 | 19.65 | **-4280.35** |
| Cytundebau Llogi/Grantiau/ Adran 106 | 20000.00 | 0.00 | **-20000.00** |
| **Cyfanswm** | 245160.00 | 67639.65 | **-177520.35** |

**GWARIANT**

|  |  |  |  |
| --- | --- | --- | --- |
| **PENNAWD** | **CYLLIDEB** | **INCWM GWIRIONEDDOL** | **GWAHANIAETH** |
| Torri’r Glaswellt | £31,500.00 | £610.00 | **£30,890.00** |
| Cyflogau’r Staff a PAYE | £57,252.00 | £9,608.02 | **£47,643.98** |
| Gwasanaethau Swyddfa | £7,500.00 | £7,103.16 | **£396.84** |
| Yswiriant | £3,600.00 | £3,295.22 | **£304.78** |
| Grantiau Ariannol (Mannau Agored, Neuaddau, Mynwentydd) | £20,000.00 | £0.00 | **£20,000.00** |
| Cynnal a Chadw Asedau (Cyfleusterau Cyhoeddus, adeiladau, parciau, hawliau tramwy cyhoeddus, claddfeydd) | £47,495.00 | £3,712.21 | **£43,782.79** |
| Gwasanaethau a Thanysgrifiadau | £6,050.00 | £0.00 | **£6,050.00** |
| Lwfansau’r Aelodau a PAYE | £15,000.00 | £583.00 | **£14,417.00** |
| Costau Etholiad | £8,000.00 | £7,011.27 | **£988.73** |
| Adran 137 | £20,000.00 | £0.00 | **£20,000.00** |
| Goleuo | £4,000.00 | £6,207.42 | **£4,000.00** |
| Datblygu Cymunedol | £48,500.00 | £0.00 | **£48,500.00** |
| **Cyfanswm** | £268,897.00 | £38,130.30 | **-**  **£230,766.70** |

**Taliadau hyd at Fai 24ain:**

Un Llais Cymru, Aelodaeth Blynyddol, anfoneb cyf; 2025 2300.00

Morgan & Morgan, Tanysgrifiad blynyddol Microsoft,

anfoneb 94699 2606.40

Cyngor Sir Caerfyrddin, Etholiad Saron, anfoneb 97935224 7011.27 Gallagher Insurance Brokers, taliad blynyddol, rhif cyfeiriad

27817031 3295.22

Cyngor Sir Caerfyrddin, Goleuo Cyhoeddus anfoneb

97936455 6207.42

Sian Taylor, Treuliau cyffredinol, Rhagfyr - Ebrill 2025 55.19

Sian Taylor, Costau petrol, Rhagfyr - Ebrill 2025 112.50

Lyn Llewelyn, Taliad am Archwiliad Mewnol y llynedd 690.00

Martin Davies, Cyfieithu Cofnodion Ebrill 2025 155.87

BT, Costau am ddeufis 110.00

D. Nicholas, Cyflog mis Mai 2025 2461.00

S. Taylor, Cyflog mis Mai 2025, ynghyd â thandaliad 1309.23

**Taliadau am anfonebau a dderbyniwyd hyd at Fai 24ain**

Taliad blynyddol am feddalwedd ac hyfforddiant £154.80

Morgan & Morgan, uwchraddio Gliniadur £875.00

Ffi Swyddfa Archwilio Cymru £215.00

|  |  |  |  |  |  |
| --- | --- | --- | --- | --- | --- |
| **CYNGOR CYMUNED LLANDYBIE COMMUNITY COUNCIL** |  | | | |  |
| **Mantolen 2025-2026 o Ebrill 1af; Accounts from April 1st** |  | | | |  |
|  |  |  |  |  |  |
| **Paratowyd gan - D Nicholas** |  | | | |  |
|  |  |  |  |  |  |
|  |  |  |  |  |  |
| **Y flwyddyn ariannol a ddaw i ben 31/04/2026** |  |  |  |  |  |
| **BALANS Y CYFRIFON** |  |  |  |  |  |
|  |  |  |  |  | **£** |
|  |  |  |  |  |  |
| **Dygwyd ymlaen (balans cychwynnol yn y banc)** |  |  |  |  | **£244,242.20** |
|  |  |  |  |  |  |
| **Ychwanegu incwm yn ystod y flwyddyn** |  |  |  |  | **£67,639.65** |
|  |  |  |  |  |  |
| **Cyfanswm** |  |  |  |  | **£311,881.85** |
|  |  |  |  |  |  |
| **Llai y gwariant** |  |  |  |  | **£38,130.30** |
|  |  |  |  |  |  |
| **Balans wrth Gau’r Daenlen Gyllid** |  |  |  |  | **£273,751.55** |
| **(derbyniadau - taliadau)** |  |  |  |  |  |
|  |  |  |  |  |  |
| **Taliadau/ Sieciau na’s cyflwynwyd** |  |  |  |  |  |
|  |  |  |  |  |  |
| **GWIR FALANS Y DATGANIAD** |  |  |  |  | **£273,751.55** |
|  |  |  |  |  |  |

Roedd y Cyng R. A. Davies wedi gofyn i’r Clerc esbonio paham bod angen symud arian rhwng y Cyfrif Cynilo a’r Cyfrif Busnes wedi iddo (y Cyng) ufuddhau i’r cais i roi’r gorau i fod yn llofnodwr, a bod y Clerc wedi egluro’r angen i ddefnyddio arian o’r Cyfrif Cynilo.

Eglurodd y Clerc bod y cyngor wedi wynebu sawl cais am daliadau mawr yn ystod y deufis cyntaf, a bod hyn wedi dodi straen ar y llif arian yn y Cyfrif Busnes a’r Cyfrif Mynediad ac, er mwyn iddo allu talu’r contractwr am y gwaith o gwblhau’r cyrtiau tenis, roedd rhaid trosglwyddo’r arian. Roedd angen gwneud hyn tan fod y grant o Gronfa Fferm Wynt y Betws yn cael ei dalu, bod yr hawliad TAW yn cael ei gyflwyno ar ddiwedd mis Mehefin a bod yr ail daliad praesept yn cyrraedd ein coffrau ym mis Awst neu Fedi

Roedd y Cyng A. W. Jones wedi cwestiynu p’un ai roedd angen i’r cyngor neu’r Pwyllgor Cyllid gytuno i’r fath drosglwyddiad. Pe byddai’r mater yn cael ei archwilio, roedd y Clerc o’r farn y byddai’n arfer da, o leiaf, i gofnodi’r mater yn y cofnodion hyn, ond roedd wedi cadarnhau bod y gwariant eisoes wedi’i gytuno arno gan y Pwyllgor Cyllid, bod y tri llofnodwr awdurdodedig wedi’u hysbysu a bod y ddogfennaeth wedi’i llofnodi. Nid oedd y Cadeirydd, y Cyng J. W. Tandy, o’r farn bod angen gofyn caniatâd y Pwyllgor Cyllid i drosglwyddo arian, yn enwedig gan yn yr achos hwn roedd yr eitem cyllideb wedi’i gytuno arno, a byddai’r arian yn cael ei ad-dalu. Roedd y Clerc wedi ymyrryd drwy egluro y byddai colled llog oherwydd bod llai o arian yn y cyfrif am gyfnod, ond roedd o’r farn bod yr arian yno i’w ddefnyddio ar brosiectau os oedd angen.

Pan y byddai straen ar y llif arian yn y dyfodol, gofynnodd y Cyng A. W. Jones p’un ai y byddai’n bosibl ystyried gwneud taliadau gohiriedig i’r awdurdodau megis y Cyngor Sir. Dywedodd y Clerc bod hyn, mewn egwyddor, yn ymddangos yn syniad da a byddai’n gwneud ymholiadau ynghylch ei ymarferoldeb at y dyfodol, ac yn adrodd yn ôl i’r Cyfarfod Cyffredin nesaf ym mis Mehefin.

Roedd yr Is-Gadeirydd, y Cyng A. J. Evans, wedi **cynnig** bod y trosglwyddiad arian yn cael ei nodi a’i gymeradwyo, ac **eiliwyd** y cynnig gan y Cyng S. Roberts.

**Penderfynwyd** parhau i sicrhau bod yr arian o Gyfrif Cynilo y *Swansea Building Society* ar gael i dalu’r gost o osod wyneb newydd ar y Cyrtiau Tenis.

Hefyd, **penderfynwyd** derbyn yr adroddiad ariannol a gyflwynwyd gan y Clerc.

1. **Diweddariad ynghylch yr Archwiliadau Mewnol ac Allanol, 2024/25**

Roedd y Clerc wedi cadarnhau bod y wybodaeth parthed â’r Archwiliad Mewnol yn barod i’w drosglwyddo i’r Archwilydd Mewnol, a bod y wybodaeth ynghylch yr Archwiliad Allanol ar darged i’w gyflwyno erbyn y dyddiad cau ym mis Awst.

1. **Cymeradwyo’r Datganiad Llywodraethu Ariannol Blynyddol, 2024/25** Roedd y Cadeirydd wedi cadarnhau bod hyn wedi’i gwblhau a’i adolygu.

**Penderfynwyd** derbyn y datganiad y cyfeiriwyd ato uchod.

1. **Cyfrifon Terfynol ar gyfer 2024-25.**

Roedd y Clerc wedi gofyn caniatâd, a roddwyd gan y Cadeirydd, i ofyn bod yr aelodau yn cytuno bod y datganiad cyfrifo yn cael ei gyflwyno i’w archwilio gan yr Archwilydd Mewnol, cyn ei fod yn cael ei gyflwyno at Swyddfa Archwilio Cymru i’w archwilio’n derfynol.

**Penderfynwyd** pasio’r Datganiad Cyfrifo, a bod y Cadeirydd yn llofnodi’r datganiad cyn ei gyflwyno, ynghyd â’r cyfrifon drafft, i’w harchwilio gan yr Archwilydd Mewnol.

1. **Penodi Archwilydd Mewnol ar gyfer 2024/25 a 2025/26;**

**Penderfynwyd** penodi Lynne Llewelyn unwaith eto.

**725.**

**Cyllid Adran 106.**

Nid dderbyniwyd unrhyw ddiweddariad oddiwrth y Cynghorwyr Sir a oedd yn bresennol.

**726.**

**Ceisiadau ynghylch Seminarau / Cyfarfodydd ar y Cyd**

Dywedodd y Clerc ei fod wedi treulio noson bleserus ac addysgiadol tra’n dirprwyo ar ran y Cadeirydd a’r Is-Gadeirydd yn Noson Faerol Cyngor Tref Cwmaman.

**727.**

**Dyddiad y Cyfarfod nesaf**

**Penderfynodd** yr Aelodau y dylid cynnal Cyfarfod Cyffredin nesaf y Cyngor ar ddydd Mercher, Mehefin 25ain, 2025.

**728.**

Gan nad oedd unrhyw fusnes pellach i’w drafod, **daeth y Cadeirydd â'r cyfarfod i ben** am 8 yh.